Diari Oficial de la Generalitat Valenciana


Sumari del DOGV 3661, del 07-01-2000 (1999/10664)

Informació pública del projecte de pla parcial i homologació modificativa del Sector Pedramala-1 i avantprojecte d'urbanització de la unitat d'execució núm. 1 d'aquest sector.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3661

Data del DOGV
:   07-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10376


Organisme emissor
:   Ajuntament de Benissa

Tipus de document
:   Anunci

Informació pública del projecte de pla parcial i homologació modificativa del Sector Pedramala-1 i avantprojecte d'urbanització de la unitat d'execució núm. 1 d'aquest sector. [1999/X10815]
  
La Comissió de Govern, en la sessió del dia 9 de novembre de 1999, adoptà l'acord següent:
  
Primer
  
Sotmetre a informació pública l'alternativa tècnica de programa comprensiva de proposta de planejament del Sector Pedramala-1 de Benissa, la qual incorpora projecte de pla parcial del Sector de Pedramala-1 i homologació modificativa del sector esmentat, juntament amb el corresponent avantprojecte d'urbanització de la unitat d'execució núm. 1 del sector adés citat, presentada per la mercantil Rustikabella, SL, pel termini de vint dies hàbils, mitjançant edicte publicat a un diari d'informació general editat a la Comunitat Valenciana i, posteriorment o simultània, en el Diari Oficial de la Generalitat Valenciana, amb la remissió prèvia dels avisos previstos en l'article 46.3 de la LRAU, sense que incidesquen en el còmput d'aqueix termini qualssevol altres formes de publicitat que se li pogués donar.
  
Segon
  
Aquesta informació pública té caràcter de simultani concurs públic per a la selecció de l'urbanitzador, i s'hi podran presentar alternatives tècniques i al·legacions durant el termini esmentat.
  
Tercer
  
Les proposicions juridicoeconòmiques es presentaran durant els cinc dies següents al venciment del termini anterior.
  
Quart
  
Aquests terminis quedaran prorrogats per vint dies addicionals, si durant els deu primers d'informació pública cap persona es comprometera de presentar una alternativa tècnica substancialment distinta de la inicial i en prestara caució, i la pròrroga esmentada s'anunciaria al tauler d'edictes de l'Ajuntament i es comunicaria als qui, per desconèixer-la, hi presenten pliques prematurament.
  
Cinquè
  
L'acte d'obertura de pliques es realitzarà en la següent data hàbil a la conclusió del termini per a presentar-les.
  
Sisè
  
L'expedient estarà de manifest i podrà consultar-se a les oficines tècniques municipals de l'Ajuntament de Benissa, en dies i hores hàbils.
  
Setè
  
Notificar aquest acord als regidors de la Corporació Municipal, de conformitat i als efectes prevists en l'article 46.3 de la LRAU.
  
Vuitè
  
Remetre el contingut de l'edicte al domicili fiscal dels qui consten al Cadastre com a titulars de drets afectats per l'actuació proposada.
  
Novè
  
Sol·licitar informe a la Diputació Provincial i a l'Ajuntament de Calp, sobre els aspectes dels documents anteriors que puguen afectar-los per l'actuació proposada.
  
Deu
  
L'adjudicació del programa que es realitze s'efectuarà amb els condicionants o les modificacions que, si fa el cas, acorde l'Ajuntament de Benissa.
  
Alhora, i de conformitat amb el que disposa l'article 59.4 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la Llei 4/1999, de modificació d'aquesta, es publica el present edicte per a les persones interessades que siguen desconegudes, se n'ignore el lloc de notificació o, intentada aquesta, no s'hagués pogut practicar, i que es relacionen tot seguit, als efectes de remetre avís amb el contingut d'aquest anunci als titulars de drets que figuren al Cadastre, segons el que preveu l'article 46.3 de la Llei Reguladora de l'Activitat Urbanística de la Comunitat Valenciana: